Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 103

2. (A) A részes államok csoportja tagjainak joguk van maguk között újra elosztani folyó évi aktív kvótáikat egyéni passzív kvótáik megtartása mellett. Az újraelosztást haladéktalanul bejelentik valamennyi érintett harmadik részes államnak. 2004/25. szám (B) A megfigyelõ repülés annyi megfigyelõ repülésnek számít a megfigyelõ fél egyéni és teljes aktív kvótájában, ahány, a csoporthoz tartozó megfigyelt fél felett átrepült. A repülés egy megfigyelõ repülésnek számít mindegyik megfigyelt fél teljes passzív kvótájában. (C) Mindegyik részes állam, amely a részes államok csoportjának egy vagy több tagját tekintve aktív kvótákkal rendelkezik, jogosult a csoport bármely tagjának területe felett a legközelebbi egész számra felkerekítve 50%-kal több megfigyelõ repülést végrehajtani, mint ahány egyéni aktív kvótával rendelkezik a csoport adott tagját tekintve, vagy két ilyen repülést végrehajtani, ha a csoport adott tagját tekintve nem rendelkezik aktív kvótával. (D) Abban az esetben, ha ezt a jogát gyakorolja, az érintett részes állam oly módon csökkenti a csoport többi tagjánál rendelkezésre álló aktív kvótáját, hogy a megfigyelõ repülések összesített mennyisége, amelyet azok területe felett végrehajt, ne haladja meg az egyéni aktív kvóták összegét, amellyel a részes állam az adott évben a csoport valamennyi tagját tekintve rendelkezik. (E) A csoport valamennyi tagjának területe feletti megfigyelõ repülésekre meghatározott legnagyobb repülési távolságok érvényesek. Több tag területe feletti megfigyelõ repülés végrehajtásakor az egyik tag legnagyobb repülési távolságának lerepülését követõen az összes érzékelõ mûszert kikapcsolják addig, amíg a megfigyelõ repülõgép eléri a részes államok csoportja következõ tagjának területe felett azt a pontot, ahonnan a megfigyelõ repülés megkezdését tervezik. Ilyen folytatólagos megfigyelõ repülés esetén az ehhez a ponthoz legközelebb esõ nyitott égbolt repülõtérhez tartozó legnagyobb repülési távolságot alkalmazzák.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes